CELEX: C2004/146/04
Language: da
Date: 2004-05-29 00:00:00
Title: Sag C-169/04: Anmodning om præjudiciel afgørelse forelagt ved kendelse afsagt den 2. april 2004 af VAT and Duties Tribunals, London Tribunal Centre i sagen Abbey National plc (med Inscape Investmenrs Ltd. som adciteret part) mod Commissioners of Customs and Excise.

29.5.2004   
            
            
               DA
            
            
               Den Europæiske Unions Tidende
            
            
               C 146/3
            
         Anmodning om præjudiciel afgørelse forelagt ved kendelse afsagt den 2. april 2004 af VAT and Duties Tribunals, London Tribunal Centre i sagen Abbey National plc (med Inscape Investmenrs Ltd. som adciteret part) mod Commissioners of Customs and Excise.
   (Sag C-169/04)
   (2004/C 146/04)
   Ved kendelse afsagt den 2. april 2004, indgået til Domstolens Justitskontor den 5. april 2004, har VAT and Duties Tribunals, London Tribunal Centre i sagen Abbey National plc (med Inscape Investmenrs Ltd. som adciteret part) mod Commissioners of Customs and Excise forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Betyder fritagelsen for »forvaltning af investeringsforeninger, således som disse er fastsat af medlemsstaterne« i sjette momsdirektivs (1) artikel 13, punkt B, litra d), nr. 6, at medlemsstaterne har beføjelse til at fastsætte de aktiviteter, der omfatter »forvaltning« af disse investeringsforeninger, samt beføjelse til at fastsætte de investeringsforeninger, der kan være omfattet af fritagelsen?
            
         
               2)
            
            
               Såfremt det første spørgsmål besvares benægtende og termen »forvaltning« i sjette momsdirektivs artikel 13, punkt B, litra d), nr. 6, skal gives en uafhængig fællesskabsretlig betydning i lyset af Rådets direktiv 85/611/EØF om samordning af love og administrative bestemmelser om visse institutter for kollektiv investering i værdipapirer, som ændret (»UCITS-direktivet«) (2), er gebyrer til en depositar eller trustee for tjenesteydelser, leveret i henhold til UCITS-direktivets artikel 7 og 14, til nationale lovbestemmelser og relevante fondsbestemmelser, da ydelser, der er fritaget som »forvaltning af investeringsforeninger« i henhold til artikel 13, punkt B, litra d), nr. 6 i sjette momsdirektiv?
            
         
               3)
            
            
               Såfremt det første spørgsmål besvares benægtende, og termen »forvaltning« skal gives en uafhængig fællesskabsretlig betydning, gælder fritagelsen for »forvaltning af investeringsforeninger« i sjette momsdirektivs artikel 13, punkt B, litra d), nr. 6, for ydelser udført af en tredjepartsadministrator med hensyn til den administrative forvaltning af fondene?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).
   
      (2)  Af 20.12.1985 (EFT L 375 af 31.12.1985).